arnastofnun/IGC-2024 huggingface dataset:
S-259/2021

Mál þetta, sem var dómtekið 19. októbersl., var höfðað með ákæru lögreglustjórans á Norðurlandi eystra, dagsettri 20. apríl 2021, á hendur X, kt. [...], [...], Akureyri, „fyrir líkamsárás, með því að hafa laugardagskvöldið 20. maí 2020, á heimili sínu að [...] á Akureyri ráðist á sambýliskonu sína Y, kt. [...] og slegið hana með krepptum hnefa tvö hnefahögg í öxl og þrjú högg í bak, með þeim afleiðingum að hún hlaut mar vinstra megin á brjóstbaki og eymsli á vinstri öxl.

Telst þetta varða við 1. mgr. 217. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.“

Af hálfu ákærða er krafist vægustu refsingar sem lög leyfa og að hún verði skilorðsbundin. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði hlaut dóm þann 12. febrúar 2020 fyrir skjalafals, brot gegn lögum um útlendinga og lögum um atvinnuréttindi útlendinga. Var refsing ákveðin 30 daga fangelsi, skilorðsbundið í tvö ár. Með broti því sem ákærði er nú sakfelldur fyrir rauf hann skilorð dómsins. Samkvæmt 60. gr. almennra hegningarlaga nr. 19/1940 verður refsing ákærða samkvæmt þeim dómi tekin upp og refsing dæmd í einu lagi fyrir bæði brotin, sbr. 77. gr sömu laga. Við ákvörðun refsingar verður litið til þess að brotið beindist að sambýliskonu ákærða, sbr. 3. mgr. 70. gr. almennra hegningarlaga. Þá verður einnig litið þess að ákærði iðrast gjörða sinna. Er refsing ákærða ákveðin fangelsi í 60 daga en með vísan til þess að ákærði hefur ekki áður gerst sekur um ofbeldisbrot þykir fært að fresta fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum, og ferðakostnað hans.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, X, sæti fangelsi í 60 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 127.140 krónur í sakarkostnað, þ. m. t. þóknun skipaðs verjanda síns, G-kk-ef S-x-x R-kk-ef lögmanns, 94.240 krónur.
S-366/2021

Mál þetta, sem var dómtekið 14. desember sl., var höfðað með ákæru lögreglustjórans á Norðurlandi eystra, dagsettri 31. ágúst 2021, á hendur X, kt. [...], [...], [...], „fyrir húsbrot og líkamsárás, með því að hafa aðfaranótt 1. janúar 2020, ruðst eða farið í heimildarleysi inn í íbúðarhúsið að [...]á [...] og lagst þar til hvílu í hjónaherbergi íbúðarinnar og síðan ráðist að húsráðanda Y, kt. [...], þegar hann var að reyna að vekja hann til að koma honum út úr húsinu, með því að taka hann hálstaki aftan frá og herða að hálsi hans og síðan í átökum sem urðu potað fingri í vinstra auga brotaþola, með þeim afleiðingum að hann hlaut mar á hálsi, blóðhlaupið vinstra auga og mar þar undir.

Telst þetta varða við 231. gr. og 1. mgr. 217. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.

Einkaréttarkrafa:[...]“

Af hálfu ákærða er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða hefur ekki áhrif við ákvörðun refsingar. Við ákvörðun refsingar verður litið til þess að ákærði iðrast gjörða sinna og hefur samið við brotaþola um greiðslu bóta og greitt þær að hluta. Refsing ákærða er ákveðin fangelsi í 45 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, X, sæti fangelsi í 45 daga. Fresta ber fullnustu refsingarinnar og skal hún falla niður að liðnu einuári frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 193.120 krónur í sakarkostnað, þ. m. t. þóknun skipaðs verjanda síns, Ó-kk-ef R-kk-ef Ó-kk-ef lögmanns, 164.920 krónur.
S-427/2021

Mál þetta, sem var dómtekið 14. desember sl., var höfðað með ákæru lögreglustjórans á Norðurlandi eystra, dagsettri 14. október 2021, á hendur X, [...], [...], Akureyri, „fyrir líkamsárás á hótelherbergi nr. [...] á [...], [...], aðfaranótt sunnudagsins 8. mars 2020, ráðist að unnustu sinni Y, kt. [...], og snúið hana niður á gólfið þannig að hún rak höfuðið í timburhillu sem var í herberginu og tekið hana síðan hálstaki og hert að, en þetta gerði hann eftir að komið hafði til deilu milli þeirra og smávægilegra líkamlegra átaka.

Afleiðingar þessa fyrir brotaþola voru að hún hlaut marbletti á vinstri hönd, á upphandlegg og tvo á framhandlegg vinstra megin, marblett á vinstri rasskinn, kúlu á höfði og ummerki á hálsi mögulega eftir hönd.

Telst þetta varða 1. mgr. 217. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.“

Af hálfu ákærða er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða hefur ekki áhrif við ákvörðun refsingar. Ekki var um það deilt að líkamsárásin var unnin í áflogum og átökum á milli ákærða og brotaþola. Við ákvörðun refsingar verður litið til þess og þess að ákærði hefur ekki áður gerst sekur um ofbeldisbrot. Á hinn bóginn verður einnig litið til þess að brotið beindist að unnustu ákærða, sbr. 3. mgr. 70. gr. almennra hegningarlaga nr. 19/1940. Refsing ákærða er ákveðin fangelsi í 45 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns og þóknun réttargæslumanns á rannsóknarstigi, eins og þær ákveða st í dómsorði að virðisaukaskatti meðtöldum, ásamt ferðakostnaði og dagpeningum verjanda.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, X, sæti fangelsi í 45 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 313.312 krónur í sakarkostnað, þ. m. t. þóknun skipaðs verjanda síns, S-kk-ef K-kk-ef K-kk-ef lögmanns, 164.920 krónur og þóknun réttargæslumanns, J-kvk-ef Ó-kvk-ef A-kvk-ef, 100.130 krónur, ásamt ferðakostnaði verjanda, 11.062 krónurog dagpeningum verjanda, 4.300 krónur.
S-47/2020

Dómur

Mál þetta, sem var dómtekið 9. desember sl., var höfðað með ákæru héraðssaksóknara, dagsettri 30. janúar 2020, á hendur A-x-x G-x-x, kt. […], […], Hafnarfirði, „fyrir sérstaklega hættulega líkamsárás með því að hafa, snemma að morgni þriðjudagsins 1. janúar 2019, á efri hæð skemmtistaðarins Café Amour, Ráðhústorgi 9, Akureyri, slegið glerflösku í höfuð [Y], kt. […], með þeim afleiðingum að hann hlaut um 2 sm skurð á hvirflinum.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Fyrirköll voru gefin út í máli þessu 13. mars 2020 og 17. apríl 2020 en birting þeirra tókst ekki. Fyrirkall var gefið út að nýju 9. október 2020 og birt í Lögbirtingablaði 16. október 2020. Við þingfestingu málsins 9. desember sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála. Með vísan til þess verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins þykja einnig vera uppfyllt. Telst brot ákærða sannað og er það rétt heimfært til refsiákvæða í ákæru.

Ákærði hefur ekki áður verið dæmdur til refsingar. Brotaþoli hlaut 2 cm skurð á hvirfli, en lýsti því sjálfur í skýrslutöku hjá lögreglu að hann hafi gefist upp á bið á slysadeild eftir atvikið, enda hafi áverkinn reynst minni en hann hafi í fyrstu talið. Hann hafi fljótt gróið og afleiðingar ekki verið aðrar. Er refsing ákærða ákveðin fangelsi í sex mánuði en fresta skal fullnustu refsingarinnar skilorðsbundið, eins og nánar greinir í dómsorði.

Engan sakarkostnað leiddi af meðferð málsins.

A-kvk-nf S-kvk-nf héraðsdómari kveður upp dóminn.

Dómsorð :

Ákærði, A-x-x G-x-x, sæti fangelsi í sex mánuði en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940.

A-kvk-nf S-kvk-nf
S-481/2020

Mál þetta, sem var dómtekið í dag, var höfðað með ákæru lögreglustjórans á Norðurlandi eystra, dagsettri 7. september 2019, á hendur O-kvk-þgf S-kvk-þgf J-kvk-þgf, kt. [...], [...], Akureyri, „fyrir brot á ávana- og fíkniefnalögum með því að hafa sunnudagskvöldið 23. febrúar 2020, verið með í vörslum sínum 62 töflur af MDMA (ecstasy), 0,05 grömm af amfetamíni, 0,40 grömm af MDMA (ecstasy) og 0,57 grömm af kókaíni, en efnin fundust á þáverandi heimili ákærðu að [...], [...], á Akureyri.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á efni því, sem lögreglan lagði hald á og tilgreind eru í efnaskrá nr. 43.083, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærða hefur komið fyrir dóm og játað sök samkvæmt ákæru. Með játningu hennar, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærðu hefur ekki áhrif við ákvörðun refsingar. Refsing ákærðu er ákveðin fangelsi í þrjámánuði en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærða sæta upptöku á þeim efnum er í dómsorði greinir.

Engan sakarkostnað leiddi af meðferð málsins.

A-kvk-nf S-kvk-nf héraðsdómari kveður upp dóminn.

Dómsorð :

Ákærða, O-kvk-nf S-kvk-nf J-kvk-nf, sæti fangelsi í þrjá mánuði, en fullnustu refsingarinnar er frestað og falli hún niður að liðnum tveimur árum, haldi hún almennt skilorð 57. gr. almennra hegningarlaga nr.19/1940.

Gerð eru upptæk 62 töflur af MDMA (ecstasy), 0,57 grömm af kókaíni, 0,4 grömm af MDMA (ecstasy) og 0,05 grömm af amfetamíni.
S-63/2021

Mál þetta, sem var dómtekið 18. maí sl., var höfðað með ákæru héraðssaksóknara, dagsettri 4. febrúar 2021, á hendur M-x-x A-kvk-nf S-x-x, kt. [...], [...], Akureyri, „fyrir brot gegn valdstjórninni, með því að hafa að kvöldi föstudagsins 12. júní 2020, á stigagangi [...] Akureyri, hrækt í andlit lögreglumanns nr. [...], sem þar var við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Ákærð a krefst vægustu refsingar sem lög leyfa.

Ákærða hefur komið fyrir dóm og játað sök samkvæmt ákæru. Með játningu hennar, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærðu hefur ekki áhrif við ákvörðun refsingar. Refsing hennarer ákveðin fangelsi í 30 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar, 33.726 krónur.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærða, M-x-x A-kvk-nf S-kvk-nf, sæti fangelsi í 30 daga, en fresta skal fullnustu refsingarinnar og skal hún niður falla að liðnum tveimur árum, haldi hún almennt skilorð 57. gr. almennra hegningarlaga nr.19/1940.

Ákærða greiði 33.726 krónur í sakarkostnað.
S-67/2021

Mál þetta, sem var dómtekið 1. september sl., var höfðað með ákæru lögreglustjórans á Norðurlandi eystra, dagsettri 27. janúar 2021, á hendur X, kt. [...], [...], Akureyri, „fyrir áfengislagabrot, með því að hafa, að kvöldi laugardagsins 24. ágúst 2019, verið með áfengi í vörslum sínum, sem látið hafði verið af hendi andstætt ákvæðum áfengislaga en ákærði hafði fengið áfengið afhent eða keypt fyrir sig þrátt fyrir að hann hefði ekki náð 20 ára aldri, þegar lögregla hafði afskipti af ákærða við Bæjarins Beztu við Tryggvagötu í Reykjavík.

Telst brot þetta varða við 5. mgr. 19. gr., sbr. 1. mgr. 18. gr., sbr. 1. mgr. 27. gr. áfengislaga nr. 75/1998, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta upptöku á áfengi sem lögreglan lagði hald á og tilgreint er í munaskrá 139943 samkvæmt c-lið 3. mgr. 28. gr. laga nr. 75/1998.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Eru skilyrði 1. mgr. 161. gr. sömu laga með áorðnum breytingum uppfyllt ogþví heimilt að leggja dóm á málið að ákærða fjarverandi.

Ákærði er ákærður fyrir að hafa áfengi í vörslum sínum sem látið hafi verið af hendi andstætt lögum, sbr. 5. mgr. 19. gr. laga nr. 75/1998 og vísar ákæruvaldið til 1. mgr. 18. gr. sömu laga. Í því ákvæði kemur fram að óheimilt er að selja, veita eða afhenda áfengi þeim sem er yngri en 20 ára. Af orðalagi verknaðarlýsingar 1. mgr. 18. gr. verður ráðið að tilverknað eða atbeina fleiri manna en eins þarf til brotsins af rökbundinni nauðsyn.

Af því má gagnálykta svo, að einungis atbeini þess sem selur, veitir eða afhendir áfengið sé refsiverður. Verður að telja atbeina kaupanda eða viðtakanda ólöglega selds áfengis refsilausan.

Þar sem um er að ræða refsilausa háttsemi, þá verður ákvæði 5. mgr. 19. gr. laga nr. 75/1998 ekki beitt með 1. mgr. 18. gr. sömu laga.

Meðan vísan til framangreinds verður ákærði sýknaður af sakargiftum í málinu.

Að kröfu ákæruvalds, og með vísan c-liðar 3. mgr. 28. gr. laga nr. 75/1998 skal ákærði sæta upptöku á því áfengi er í dómsorði greinir.

Samkvæmt úrslitum málsins og 2. mgr. 235. gr. laga um meðferð sakamála nr. 88/2008, greiðist sakarkostnaður úr ríkissjóði, þ. e. þóknun tilnefnds verjanda á rannsóknarstigi, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, X, er sýkn af kröfum ákæruvaldsins.

Ákærði sæti upptöku á níu bjórum og einni flösku af sterku áfengi (16,4%).

Allur sakarkostnaður greiðist úr ríkissjóði, þ. e. þóknun tilnefnds verjanda á rannsóknarstigi, H-kk-ef J-kk-ef lögmanns, 23.560 krónur.

B-kvk-nf H-kvk-nf
S-89/2021

Mál þetta, sem var dómtekið 5. október sl., var höfðað með ákæru lögreglustjórans á Norðurlandi eystra, dagsettri 9. febrúar 2021, á hendur X, kt. [...], [...], Akureyri.

„fyrir líkamsárás, með því að hafa, aðfararnótt laugardagsins 23. febrúar 2019, ráðist að sambýlismanni sínum Y, kt. [...], þarsem hann lá sofandi í rúmi sínu á heimili þeirra að [...] á Akureyri, og slegið hann ítrekuðum hnefahöggum í andlitið, með þeim afleiðingum að hann hlaut roða á kinnbeini hægra megin og á hálsi.

Telst brot þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða krefst vægustu refsingar sem lög leyfa og að hún verði skilorðsbundin.

Ákærða hefur komið fyrir dóm og játað sök samkvæmt ákæru. Með játningu hennar, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærða hefur hreinan sakaferil. Ákærða er nú sakfelld fyrir líkamsárás og við ákvörðun refsingar verður litið til 1. og 6. töluliðar 1. mgr. 70. gr. almennra hegningarlaga nr. 19/1940 og þess að líkamsárásin beindist að sambýlismanni ákærðu, sbr. 3. mgr. 70. gr. sömu laga. Refsing ákærðu er ákveðin fangelsi í 60 daga en fresta skal fullnustu refsingarinnar skilorðsbundið, eins og nánar greinir í dómsorði.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærða, X, sæti fangelsi í 60 daga, en fresta skal fullnustu refsingarinnar og skal hún niður falla að liðnum tveimur árum, haldi hún almennt skilorð 57. gr. almennra hegningarlaga nr.19/1940.
S-1103/2021

Mál þetta sem dómtekið var 30. júní 2021 höfðaði Lögreglustjórinn á Suðurnesjum með ákæru 10. maí sl. á hendur ákærðu G-kvk-þgf K-kvk-þgf G-kvk-þgf, kt. [...], [...], Reykjanesbæ:

„fyrir eftirtalin brot gegn almennum hegningarlögum:

I.

Fyrir þjófnað, föstudaginn 11. desember 2020, úr verslun Lindex í Krossmóa, Reykjanesbæ, með því að hafa tekið í heimildarleysi úr versluninni, og án þess að greiða fyrir, sex nærbuxur og eina blússu, að verðmæti kr. 12.093.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir þjófnað, föstudaginn 11. desember 2020, úr verslun Lyfju í Krossmóa, Reykjanesbæ, með því að hafa tekið í heimildarleysi úr versluninni, og án þess að greiða fyrir, Ronaldo Play it Cool ED ilmvatnsglas og Choo Man EDT 30 ml ilmvatnsglas, að verðmæti kr. 12.748.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þ ess er krafist að ákærða verði dæmd til refsingar og til greiðslu alls sakarkostnaðar.“

Ákærða mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærða er fædd í apríl árið [...] og hefur fjórum sinnum áður sætt refsingu. Ákærða gekkst undir sektargerð hjá Lögreglustjóranum á höfuðborgarsvæðinu 22. janúar 2013 fyrir þjófnaðarbrot og aftur 20. mars sama ár. Þá var ákærða dæmd í 30 daga fangelsi, skilorðsbundið í tvö ár, fyrir þjófnaðarbrot með dómi Héraðsdóms Reykjavíkur 11. apríl 2014. Að endingu gekkst ákærða undir sektargerð hjá Lögreglustjóranum á Suðurnesjum 25. janúar 2016 fyrir þjófnaðarbrot. Vegna ferils ákærðu er ekki tækt að beita heimild 1. mgr. 256. gr. almennra hegningarlaga nr. 19/1940. Refsing ákærðu þykir hæfilega ákveðin fangelsi í 30 daga en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940.

Engan kostnað leiddi af rannsókn málsins og meðferð þess hér fyrir dómi.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, G-kvk-nf K-kvk-nf G-kvk-nf, sæti fangelsi í 30 daga en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ó-kk-nf E-kk-nf J-kk-nf
S-1189/2021

Mál þetta sem dómtekið var 29. júní 2021 höfðaði Lögreglustjórinn á höfuðborgarsvæðinu með ákæru 18. maí 2021 á hendur ákærðu S-kvk-þgf E-kvk-þgf S-kvk-þgf, kt. [...], [...], Garðabæ:

„ Fyrir eftirtalin umferðarlagabrot, með því að hafa:

1. Fimmtudaginn 8. október 2020, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna, slævandi lyfja (í blóði mældist zópíklón 31 ng/ml og zolpidem 230 ng/ml) og undir áhrifum áfengis (í blóði mældist vínandamagn 0,63%) um Breiðamýri í Garðabæ, til móts við Álftaneskaffi, þar sem lögregla stöðvaði aksturinn.

Telst brot þetta varða við 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 10. desember 2020, ekið bifreiðinni [...] svipt ökurétti, um Suðurnesveg í Garðabæ, við Brekkuland, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019. 3. Laugardaginn 6. mars 2021, ekið bifreiðinni [...] svipt ökurétti og undir áhrifum áfengis (í blóði mældist vínandamagn 0,49%) um Valahjalla í Kópavogi, við verslunina N1, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærða er fædd í júlí árið [...] og hefur samkvæmt framlögðu sakavottorði þrívegis áður sætt refsingu fyrir umferðarlagabrot. Í öllum tilfellum fyrir að aka undir áhrifum áfengis en í eitt skipti var ákærða einnig svipt ökurétti. Ákærða ók því í fjórða skipti undir áhrifum áfengis. Með hliðsjón af sakarefni málsins og með vísan til dómvenju í málum af þessu tagi þykir refsing ákærðu hæfilega ákveðin fangelsi í 120 daga.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærðu gert að greiða allan sakarkostnað. Ákærða dæmist því til að greiða útlagðan kostnað vegna rannsókna á lífsýnum, samtals 119.582 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, S-kvk-nf E-kvk-nf S-kvk-nf, sæti fangelsi í 120 daga.

Ákærða greiði 119.582 krónur í sakarkostnað.

Ó-kk-nf E-kk-nf J-kk-nf